Manuel González García

Manuel González García (Sevilla, Espainia, 1877ko otsailaren 25a - Madril, Espainia, 1940ko urtarrilaren 4a) apezpiku katolikoa eta frankista izan zen, Huelvako artzapeza, Malagako eta Palentziako apezpikua. Santutzat gurtzen du Erromatar Eliza Katolikoak.

1937ko ekainean, Espainiako Apezpikutzaren Gutun Kolektiboa sinatu zuen. Gutun hartan, apezpikuek Francisco Franco jeneralaren altxamendu militarra legitimatzen zuten. Raguer, Hilari (2001). La pólvora y el incienso: La Iglesia y la Guerra Civil española (1936-1939). Península. 164. orrialdea. Urte bereko azaroan argitaratu zuen Lecciones de la tragedia presente. Preparando soluciones para la posguerra pastorala, non, ondoren Gerra Zibileko faxista irabazleek hartuko zuten ildoan, «desinfekzio kulturala» defendatzen zuen, liberalismo sekularizatzailearen aurka, herritarren birkristautzearen eta espainiartzearen bidez. Palentziako egoitzan izan zuen jarduna dela eta, «Francori laguntza nabarmena» eman zioten apezpikuen artekotzat jo da.

2001ean beatifikatu zuen Joan Paulo II.a aita santuak, eta 2016an kanonizatu zuen Frantzisko aita santuak.

 Erreferentziak 

Kategoria:Frantzisko aita santuak kanonizatutakoak
Kategoria:Joan Paulo II.ak dohatsu izendatutakoak
Kategoria:Sevillarrak
Kategoria:Frankistak